                                               Notă informativă
                                                           la proiectul deciziei  
                        Cu privire la amalgamarea voluntară a unităților administrativ-teritoriale 
                                       satul Putinești, comuna Gura Căinarului, comuna Sevirova

	1.Denumirea autorului şi, după caz, a participanţilor la elaborarea proiectului

	Proiectul deciziei este elaborat de APL Putinești, în baza documentelor pregătite în cadrul procesului de amalgamare voluntară și examinate de Grupul de Lucru Comun.

	2.Temeiul legal

	Proiectul de decizie este elaborat în temeiul Legii nr.436/2006 privind administrația publică locală, Legii nr.225/2023 privind amalgamarea voluntară a unităților administrativ- teritoriale și Metodologiei de amalgamare voluntară a unităților administrativ – teritoriale, aprobată ptin Hotarârea Guvernului nr.925/2023, cu modificările ulterioare.

	3.Scopul și necesitatea adoptării deciziei

	Scopul proiectului de deciziei este aprobarea participării UAT Putinești la procesul de amalgamare voluntară împreună cu UAT Gura Căinarului și UAT Sevirova, în vederea formării viitoarei UAT amalgamate cu centrul administrtiv în UAT Gura Căinarului.Adoptarea deciziei este necesară pentru exprimarea acordului final al Consiliului local Putinești, privind amalgamarea voluntară și pentru transmiterea deciziei cătrea UAT Gura Căinarului, selectată în calitate de centru administrativ, în vederea consolidării dosarului final.

	4.Respectarea condițiilor de bază

	În cadrul procesului de analiză s-a constatat că UAT Putinești , UAT Gura Căinarului și UAT Sevirova formează un teritoriu continuu și îndeplinesc condiția privind populația cumulată minimă prevăyută de cadrul normativ aplicabil procesului de amalgamare voluntară.Respectarea  condițiilor este demonstrată în Analiza privind respectarea celor două condiții cumulative, modalitatea de stabilire a centrului administrativ și sinteza procesului de consultare publică.

	5.Stabilirea centrului administrativ

	UAT Gura Căinarului a fost determinată în calitate de centru administrativ a viitoarei UAT amalgamate în baza criteriilor și formei de calcul prevăzute de Metodologia  de amalgamare voluntară a unităților administrativ-teritoriale.Formularul Anexa nr.1 la Metodologie, completat conform procedurii aplicabile, face parte din dosarul procesului de amalgamare voluntară.

	6.Avizarea şi consultarea publică a proiectului

	În UAT Putinești au fost desfășurate activități de informare și consultare a cetățenilor privind procesul de amalgamare voluntară. Consultarea a inclus, după caz, publicarea anunțurilor, discuții cu locuitorii, adunări de mahalale, colectarea propunerilor scrise și digitale și transmiterea acestora pentru includerea în tabelul de sinteză al consultărilor publice.


	7. Conținutul de bază al proiectului de decizie

	Prin proiectul de decizie se propune: aprobarea amalgamării voluntare a UAT Putinești, UAT Gura Căinarului și UAT Sevirova; constatarea respectării condițiilor de bază, luarea act de stabilirea UAT Gura Căinarului în calitate de centru administrativ; luarea act de documentele care constituie dosarul final; transmiterea deciziei adoptate și a documentelor aferente către UAT Gura Căinarului pentru includerea în dosarul final care urmează a fi expediat Cancelariei de Stat.


	7.Impactul proiectului

	Adoptarea prezentei decizii permite participarea UAT Putinești la procesul final de amalgamare voluntară și includerea deciziei adoptate în dosarul final transmis Cancelariei de Stat. Proiectul nu generează prin el însuși cheltuieli bugetare imediate. Eventualele implicații financiare și administrative vor fi examinate în etapele ulterioare, după formarea legală a UAT amalgamate.

	8.Concluzie

	Având în vedere respectarea condițiilor de bază, stabilirea centrului administrativ conform procedurii aplicabile și desfășurarea activităților de informare și consultare publică, proiectul deciziei este fundamentat și poate fi înaintat spre examinare și aprobare Consiliului local Putineșyi.

